Веселин Георгиев
Кой говори

chitanka.info

Гледай, гледай във небето

малка мъничка звезда,

като песъчинка тя в морето

е изгубила света.

Като нишка тя в безкрая свети.

Може много, но уви

тя заседнала е нейде,

но не спира да мълви…

Колко дни и колко нощи

тя си тлее просто там

и със своите безполезни мощи

просто гледа ни от там.

Много време още мина,

но остава си уви,

просто вече тя си няма сила

и не спира да блести.

Дръж, полека протегни се,

докосни я със ръка,

и ще видиш, че с нова сила

Аз ще заблестя…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.